Botkyrka
Store norske leksikon,Geografi,Verdens geografi,Europa,Sveriges geografi
Botkyrka er en kommune i Södermanland i Sverige, i Stockholms län. Kommunen har 95 300 innbyggere (2022) og en utstrekning på 195 kvadratkilometer.
Botkyrka er en forstadskommune sørvest for Stockholm. Bosettingen er konsentrert til Botkyrka i nord og Tullinge i øst, som begge er sammenvokst med Stockholm, og til tettstedet Tumba i sør. 58 000 av kommunens innbyggere regnes til Stockholm tettsted. Kommunen strekker seg fra Mälaren i nord til Himmerfjärden (en fjordarm av Østersjøen) i sør.Botkyrka ble bygd ut i begynnelsen av 1970-årene. I dag er Botkyrka den kommunen i Sverige som har størst andel innvandrere. I 2018 var 59 prosent av innbyggerne enten selv født i utlandet eller var barn av to utenlandsfødte foreldre, mot 25 prosent for Sverige som helhet.Kirken fra 1176 er bygd på Botvids gamle gård. På østsiden av sjøen Aspen ligger Hågelby gård, der industrimagnaten Lars Magnus Ericsson tilbrakte sine siste år. Hågelby er i dag en kommunalt drevet folkpark. Les mer i Store norske leksikon Sverige Södermanland Eksterne lenker Botkyrka kommune